L'ea stæto fæto un bando de concorso, aveivan partecipou in 40 (con 'na tascia de iscriziun de 10.000 franchi) e 'na Giuria con a cappo l'Enzo Tortora, doppo avei sentio tutti i tocchi in sce l'organo da gëxa da Consolazion, a n'aveiva tiou fêua 24.
In dexembre, a-a fea do mâ, in tre seiann-e, a-o zeuggia n'han sunnou 12 e o pubblico in sala o n'ha çernuo 6, idem a-o venerdì, e poi a-o sabbo gh'è stæta a finale. E con gran destacco, ha guagno "Un cantico per il mio Grifone", cantà da 40 studenti do Vittorio Emanuele, parolle mæ e muxica do Giampiero Reverberi che pe o sò Zena, pe 'na votta, o l'ha anche tradio Lucio Battisti, Mina e tutti i atri pe i quæ o travaggiava alloa. O l'è stæto le, in quattro e quattr'êutto, a tiâ fêua quelle notte che son tanto entrè in to chêu di nostri figgieu e de tutta a Gradinata Nord.
Ma perché quello riferimento a-e braghe rosse e a-e maggette bleu? Perché o bando de concorso o precisava che e parolle doveivan avei un raciammo a-e caratteristiche do tifo genoano, e in te quelli anni, fra l'atro, a nostra zoventù a l'annava a-o campo proprio vestia coscì, dando -se ghe ne fuse stæto ancon bezêugno- n'atro maaveggioso colpo d'êuggio tutto rosso-bleu.
In te caratteristiche do nostro tifo mì g'aveivo anche misso a disperazion che provemmo quando "i atri" perdan: "Tornati a De Ferrari/festeggian la vittoria/ancora più contenti/quando perde la....", ma i organizzatui, e in particolare o Pippo Spagnollo, han dito che in to nostro inno no doveivimo parlà di atri, e coscì, con o Reverberi, l'emmo cangiou.
N'avevivo scrita anche 'natra, de quartinn-a, ma questa me l'eo censurâ da solo. A faxeiva: "Chi parla di fusione/lo fa per scherno o lazzo/fa solo confusione/non ha capito un c...o". E questa, comunque, a-a dedico a-o Garron e a chi a pensesse comme le.
Pe concludde, 'na curiositè. I nostri cuxi, con a fantasia che a-i contraddistingue, in seguito aveivan adottou come inno sò -cangiando quarche parolla- o toccu che a-o nostro concorso o l'ea arrivou quarto, quello che o faxeiva "Genoa olè, Genoa olè, forza Genoa Genoa olè". L'è comme avei guagno 4-0!
Con tante scuse a-e femministe che m'han accusou d'ese troppo maschilista quande, foscia con poca cavalleria, pà che se comande: "O donna, prepara...". Mì no a veddiô, ma stevene, che primma o doppo, quella stella a deve arrivà.
Piero Campodonico
Ascolta l'Inno!
Il testo originale distribuito allo stadio
Il manoscritto di Reverberi con l'inzio dell'inno
(Musica per organo)
Il manoscritto di Reverberi con l'inzio dell'inno
(Musica per pianoforte)
Quartina censurata
Tornati a De Ferrari
Festeggian la vittoria
Ancora più contenti
Quando perde la Sampdoria
Quartine apocrife
Chi parla di fusione
Lo fa per scherno o lazzo
Fa solo confusione
Non ha capito un cazzo
E come coi tizzoni
Cacciavi l'appestato
Or toccati i coglioni
Quando vedi blucerchiato
lij_Latn lij_Latn lij_Latn lij_Latn ita_Latn lij_Latn lij_Latn vec_Latn ita_Latn ita_Latn ita_Latn ita_Latn ita_Latn vec_Latn ita_Latn glg_Latn ita_Latn ita_Latn ita_Latn scn_Latn ita_Latn ita_Latn ita_Latn ita_Latn lmo_Latn lij_Latn ita_Latn ita_Latn